પેથાભાઈ પર્સવાળા પગ પછાડતાં બોલ્યાઃ ‘આમ પર્સ લટકાવી ફરવાથી કંઈ ન વળે! તારે ઉંદરોની ચોકી તો કરવી જ પડે.’ છગન તો આગળ વધી બિલ્લીના હાથમાંથી છત્રી ઝૂંટવી લેતો ગુસ્સાભર્યા અવાજે બોલ્યોઃ ‘છત્રી હાથમાં લઈને ચાલે છે ત્યારે કેવી હરખાય છે! પણ શરત મુજબના કામમાં ઢીલ કરતાં શરમ નથી આવતી?’ છેલ્લે શિવાભાઈ જાણે રહી ગયા હતા. એ તો આંખો ફાડી બિલ્લીની સામે જોતાં બોલ્યાઃ ‘આ સોળે શણગાર મેં તને એમ ને એમ નથી આપ્યા. એનું વળતર વાળવાનું તું ભૂલી જાય તે કેમ ચાલે?’